Skap en vakker ramme rundt boligen med kreativ utebelysning.
Skap en vakker ramme rundt huset
Det er lett å skape drama og flotte detaljer med lys utendørs. Downlights over inngangspartiet setter stemningen før du kommer inn døren. Lyspunkter på bakkenivå er fint til å ramme inn innkjørsler og hagestier. Kreativ hagebelysning gjøre hagen både vakrere og mer funksjonell. Indirekte belysning av busker og trær er en effektiv måte å skape en magisk atmosfære i hagen på. Riktig plassering av lyskilder kan skape fantasiske skyggevirkninger når mørket faller på.
Det finnes et stort utvalg lamper for bruk utendørs, både klassiske og mer innovative løsninger. Noen er ment å skulle lyse opp hus og hage, mens andre har et design som vil heve helhetsinntrykket av huset ditt. Utvalget av utelamper og utebelysning er blitt så bredt at det er noe for enhver smak:
Vegglamper kan enten stikke ut av veggen eller være integrert
Taklamper finnes som innebygde downlights eller lekre lamper
Pullert er lavere stolper som gjerne har stikkontakter
Stolper finnes i alle størrelser og utseende
Lys som styrer seg selv
Utebelysning trenger ikke gå utover strømregningen din. Med en såkalt fotocelle er det dagslyset som styrer lysene. På den måten slipper du huske å slå lysene av og på selv. Utelyset kan enkelt utvides med bevegelsessensorer, som automatisk slår på lampene når noen nærmer seg huset. En slik løsning vil dessuten virke skremmende på uvedkommende - en enkel måte å forebygge innbrudd på. Er du i tillegg flink til å bruke sparepærer eller LED-pærer i lampene, blir forbruket på utebelysning nærmest ubetydelig.